b"\n_START_ARTICLE_\nMultibuc\n_START_PARAGRAPH_\nUn multibuc \xc3\xa9s una embarcaci\xc3\xb3 amb m\xc3\xa9s d'un buc. Els bucs addicionals aporten estabilitat, generalment per mantenir el vaixell dret en pres\xc3\xa8ncia de la for\xc3\xa7a lateral del vent en les veles (les embarcacions monobuc utilitzen una quilla amb llast per a aquest prop\xc3\xb2sit, especialment si s\xc3\xb3n grans)._NEWLINE_Els multibucs inclouen les seg\xc3\xbcents embarcacions: praos, que tenen dos bucs de diferent mida; catamarans, que tenen dos bucs id\xc3\xa8ntics, i trimarans, que tenen un buc m\xc3\xa9s gran al centre i dos de m\xc3\xa9s petits als costats. Els velers multibuc s\xc3\xb3n molt m\xc3\xa9s amples que el seu equivalent en monobuc, el que fa que no necessitin llast a la quilla i per tant siguin m\xc3\xa9s r\xc3\xa0pids sota les mateixes condicions de navegaci\xc3\xb3. A m\xc3\xa9s significa que els multibucs no s'enfonsin tan f\xc3\xa0cilment quan es fan malb\xc3\xa9 els bucs. Hi ha multibucs de motor utilitzats per compet\xc3\xa8ncies o per a transport."